Fjallabræður , Advania og Cyren tókust á í svakalegum lokaspretti eftir tæplega 39 klst keppni í WOW cyclothon núna rétt í þessu . Advania hafði áður verið í fremsta hóp , en á Austurlandi verið droppað . Þeir hjóluðu svo einir Suðurlandið og við síðasta tímatökusvæðið ( þegar um 30 min eru eftir ) var aðeins 1 mín og 9 sek á milli Advania annars vegar og Fjallabræðra , Cyren og Tinds hins vegar . Fjallabræður og Cyren keyrðu svo af öllu afli yfir Krýsuvíkurleiðina og niður í Hafnarfjörð og náðu Advania á leiðinni . Tindur hins vegar dróst úr lestinni . Eins og sjá má á meðfylgjandi myndskeiði endaði keppnin hjá liðunum þremur í mögnuðum endaspretti . Að lokum höfðu Fjallabræður betur , komu sjónarmun á undan í mark , en næst var Advania og þar á eftir Cyren . Tindur komu svo í mark rúmlega mínútu síðar . Fjallabræður náðu með þessu öðru sæti í karlaflokki , en Advania er fyrst í flokki fyrirtækjaliða . Áður hafði Airport direct komið fyrst liða í 10 manna keppni í mark , en það lið var að fullu skipað körlum . World class kom svo í mark fyrst blandaðra liða .